
న్యూఢిల్లీ : నరేంద్ర మోదీ ప్రభుత్వం మూడేళ్ళు పూర్తి చేసుకోబోతోంది. ఈ నెల 26న అస్సాంలో వార్షికోత్సవాలను జరుపుకునేందుకు ఎన్డీయే ప్రభుత్వం సన్నాహాలు చేస్తోంది. ఈ నేపథ్యంలో జరిగిన సర్వేలో మోదీకి, బీజేపీకి మింగుడుపడని సంగతులు తెలిశాయి. ప్రభుత్వంపై అసంతృప్తి వ్యక్తం చేస్తున్నవారి సంఖ్య గత ఏడాది కన్నా ఈ ఏడాది పెరిగినట్లు వెల్లడైంది. మొత్తం మీద చూసినపుడు మెజారిటీ ప్రజలు మోదీ ప్రభుత్వం పట్ల సంతృప్తి వ్యక్తం చేస్తున్నట్లు తెలిసింది. లోకల్సర్కిల్స్ నిర్వహించిన ఈ సర్వేలో దేశవ్యాప్తంగా 2 లక్షల మంది పాల్గొన్నారు. దీనిలో వెల్లడైన వివరాల ప్రకారం...కేంద్ర ప్రభుత్వ పని తీరు తమ ఊహలను అధిగమించినట్లు చెప్పినవారు గత ఏడాది 18 శాతం కాగా, ఈ ఏడాది 17 శాతానికి తగ్గిపోయారు. అంతర్జాతీయ స్థాయిలో భారతదేశ కీర్తిప్రతిష్ఠలను మోదీ మెరుగుపరచారని గత ఏడాది 90 శాతం మంది చెప్పగా, ఈ ఏడాది 81 శాతానికి తగ్గిపోయారు. అయితే పాకిస్థాన్ పట్ల భారతదేశ వైఖరిని 64 శాతం మంది ఈ ఏడాది సమర్థించారు.తాము ఆశించినట్లుగానే ప్రభుత్వం పని చేస్తోందని గత ఏడాది 46 శాతం మంది చెప్పారు, ఈ ఏడాది సుమారు 44 శాతం మంది మాత్రమే ఈ అభిప్రాయం వ్యక్తం చేశారు. ప్రభుత్వ పనితీరుపై అసంతృప్తి వ్యక్తం చేసినవారు గత ఏడాది 36 శాతం కాగా, ఈ ఏడాది 39 శాతానికి పెరిగారు.ఎన్నికల ప్రణాళికలో ఇచ్చిన హామీలను మోదీ ప్రభుత్వం నెరవేరుస్తుందని 59 శాతం మంది నమ్మకం వ్యక్తం చేశారు. పార్లమెంటును సజావుగా నడపటంలో ప్రభుత్వం సఫలమైందని 65 శాతం మంది చెప్పారు. అయితే మోదీ మూడేళ్ళ పాలనలో జీవన వ్యయం పెరిగిందని, నిత్యావసరాల ధరలు పెరిగిపోయాయని 66 శాతం మంది చెప్పారు.మహిళలపైనా, బాలలపైనా నేరాలు పెరుగుతుండటంపై ప్రజల్లో ఆందోళన తీవ్రమవుతోంది. గత ఏడాది 38 శాతం మంది ఆందోళన వ్యక్తం చేయగా, ఈ ఏడాది 60 శాతానికి పెరిగింది.స్వచ్ఛ భారత్ కార్యక్రమం వల్ల పరిశుభ్రత వచ్చిందని 35 శాతం మంది చెప్పారు. నిరుద్యోగ సమస్య కూడా మోదీ ప్రభుత్వాన్ని బాధిస్తోంది. గతంలోమాదిరిగానే మోదీ పాలనలో కూడా నిరుద్యోగ సమస్య ఉందని గత ఏడాది 43 శాతం మంది చెప్పగా, ఈ అభిప్రాయాన్ని వ్యక్తం చేసినవారు ఈ ఏడాది 63 శాతానికి పెరిగారు.పెద్ద నోట్ల రద్దుకు ప్రజల మద్దతు కాస్త అటూ, ఇటూ కనిపిస్తోంది. రూ.500, రూ.1,000 నోట్ల రద్దు వల్ల అవినీతి నిర్మూలన సాధ్యమవుతుందని 39 శాతం మంది చెప్పారు. నల్ల ధనాన్ని అరికట్టడంలో ఈ నిర్ణయం దోహదపడుతుందని 51 శాతం మంది చెప్పారు.

newdhilly : narendra modii prabhutvam moodellu puurti chesukobotondi. ee nela 26na assamlo vaarshikotsavaalanu jarupukunenduku endeeye prabhutvam sannaahaalu chestondi. ee nepathyamlo jarigina sarvelo modeeki, beejeepeeki mingudupadani sangatulu telisai. prabhutvampai asantrupti vyaktam chestunnavaari sankhya gatha edaadi kanna ee edaadi periginatlu velladaindi. mottam meeda chusinapudu magerity prajalu modii prabhutvam patla santrupti vyaktam chestunnatlu telisindi. localsorkils nirvahinchina ee sarvelo desavyaaptamgaa 2 lakshala mandi paalgonnaaru. deenilo velladaina vivaraala prakaaram...kendra prabhutva pani teeru tama oohalanu adhigaminchinatlu cheppinavaaru gatha edaadi 18 saatam kaga, ee edaadi 17 saataaniki taggipoyaaru. antarjaatiiya sthaayilo bharatadesa keertipratishtalanu modii meruguparachaarani gatha edaadi 90 saatam mandi cheppagaa, ee edaadi 81 saataaniki taggipoyaaru. ayithe pakisthan patla bharatadesa vaikharini 64 saatam mandi ee edaadi samarthinchaaru.taamu aasinchinatlugaane prabhutvam pani chestondani gatha edaadi 46 saatam mandi cheppaaru, ee edaadi sumaru 44 saatam mandi matrame ee abhiprayam vyaktam chesaru. prabhutva paniteerupai asantrupti vyaktam chesinavaaru gatha edaadi 36 saatam kaga, ee edaadi 39 saataaniki perigaaru.ennikala pranaalikalo ichina haameelanu modii prabhutvam neraverustundani 59 saatam mandi nammakam vyaktam chesaru. paarlamentunu sajavuga nadapatamlo prabhutvam safalamaindani 65 saatam mandi cheppaaru. ayithe modii moodella paalanalo jeevana vyayam perigindani, nityaavasaraala dharalu perigipoyayani 66 saatam mandi cheppaaru .mahilalapainaa, balalapaina neraalu perugutundatampai prajallo aandolana teevramavutondi. gatha edaadi 38 saatam mandi aandolana vyaktam cheyagaa, ee edaadi 60 saataaniki perigindi.swachcha bharat kaaryakramam valla parisubhrata vachindani 35 saatam mandi cheppaaru. nirudyoga samasya kuudaa modii prabhutvaanni baadhistondi. gtamlomadirigane modii paalanalo kuudaa nirudyoga samasya undani gatha edaadi 43 saatam mandi cheppagaa, ee abhipraayaanni vyaktam chesinavaaru ee edaadi 63 saataaniki perigaaru.pedda notla radduku prajala maddatu kaasta atuu, itoo kanipistondi. roo.500, roo.1,000 notla raddu valla avineeti nirmuulana saadhyamavutundani 39 saatam mandi cheppaaru. nalla dhanaanni arikattadamlo ee nirnayam dohadapadutundani 51 saatam mandi cheppaaru.